कृष्णा वन्य अभयारण्य
कृष्णा वन्य अभयारण्य (Krishna Wildlife Sanctuary) भारत के आन्ध्र प्रदेश राज्य के कृष्णा ज़िले और गुन्टूर ज़िले में स्थित एक वन्य अभयारण्य है। यह विश्व के उन बहुत कम क्षेत्रों में से है जिसमें मैन्ग्रोव वनों के प्राचीनकाल से उग रहे विस्तार हैं। यह कृष्णा नदी के नदीमुख मैदान में है। यह अभयारण्य अक्षांश 15° 2' उत्तर से अक्षांश 15° 55' उत्तर और रेखांश 80° 42' पूर्व से रेखांश 81° 01' पूर्व के बीच स्थित है।